cyanic-selkie/wikianc huggingface dataset:
กิบซัน
ชื่อรุ่นหลักของกีตาร์กิบซัน
โดยกิบซันมียี่ห้อที่ผลิตเพื่อนักดนตรีที่มีกำลังทรัพย์ต่ำคือ epiphone ซึ่งผลิตที่เกาหลี จีนและอินโดนีเซียโดยรูปทรงจะคล้ายคลึงกับต้นแบบทุกอย่างต่างกันที่หัวของกีตาร์และความเรียบร้อยของตัวกีตาร์
การถ่ายภาพทางดาราศาสตร์
จากภาพฟิล์มสู่ภาพดิจิทัล
ตั้งแต่ช่วงปี 2010 เมื่อกล้องดิจิทัลได้รับความนิยม ความไวแสงในการถ่ายภาพของกล้องดิจิทัล นั้นสูงกว่ากล้องฟิล์มมาก และเป็นไปได้ที่จะถ่ายภาพดวงดาวได้ในเวลาอันสั้น
ในทางกลับกัน การเปิดรับแสงนานจะเพิ่มสัญญาณรบกวนให้กับภาพ ดังนั้นจึงเป็นเรื่องปกติที่จะเปิดรับแสงในช่วงเวลาสั้น ๆ แล้วจึงทำการสังเคราะห์รวมภาพ อาจใช้วิธีที่เรียกว่า การถ่ายภาพกล้องเย็น ซึ่งช่วยลดสัญญาณรบกวนแม้หลังจากเปิดรับแสงเป็นเวลานาน ใช้สำหรับถ่ายภาพวัตถุท้องฟ้าที่จาง ๆ ได้
สำหรับวิธีการถ่ายภาพแบบไล่ตามดาวนั้น เมื่อถ่ายภาพวัตถุท้องฟ้าจาง ๆ เช่น เนบิวลาและกระจุกดาว จะใช้ดาวนำทางเป็นตัวอ้างอิง เพื่อให้ฐานตั้งระบบศูนย์สูตรเคลื่อนที่ไปอย่างต่อเนื่องได้โดยไม่เบี่ยงเบนไป อุปกรณ์ที่นำทางอัตโนมัติโดยใช้กล้อง CCD ได้รับความนิยม นอกจากนี้ยังใช้สำหรับการถ่ายภาพทางดาราศาสตร์โดยใช้ตัวหมุนภาพบนฐานตั้งระบบขอบฟ้า เหมือนอย่างเช่น กล้องโทรทรรศน์ซูบารุของหอดูดาวแห่งชาติญี่ปุ่นที่ฮาวาย หรือ ซีรีส์ Meade LX200
นอกจากนี้ยังมีการหาทางระบายความร้อนของกล้องและ CCD เพื่อลดสัญญาณรบกวน
สำหรับการถ่ายภาพดวงจันทร์หรือดาวเคราะห์ อาจใช้วิธีการบันทึกในรูปแบบวิดีโอโดยใช้กล้องวิดีโอ แล้วจึงนำมาสร้างเป็นภาพถ่ายอีกที หากดูดวงจันทร์หรือดาวเคราะห์ด้วยกำลังขยายสูง ภาพจะมีการกระเพื่อมอย่างเลี่ยงไม่ได้เนื่องจากการบิดเบี้ยวของชั้นบรรยากาศ สามารถทำการบันทึกเป็นภาพเคลื่อนไหวทั้ง ๆ ที่กระเพื่อมอยู่แบบนั้น แล้วค่อยไปประมวลผลบนคอมพิวเตอร์ โดยสามารถเลือกภาพที่มีการบิดเบี้ยวเพียงเล็กน้อยหรือแก้ไขการบิดเบี้ยวเพื่อสร้างภาพถ่ายที่ชัดเจนได้ เทคนิคนี้ไม่จำเป็นต้องใช้ฐานตั้งระบบศูนย์สูตรที่มีราคาแพงและแม่นยำ เพราะสามารถทำการประมวลผลด้วยคอมพิวเตอร์ในภายหลังได้ บางคนก็อาจถ่ายภาพดาวเคราะห์ด้วยฐานตั้งระบบขอบฟ้าราคาไม่แพง
ในกรณีของการสังเกตการณ์ดาวตก สามารถบันทึกความเร็วในการเคลื่อนที่จากเส้นทางการเคลื่อนที่ของดาวตกเป็นช่วง ๆ โดยการวางชัตเตอร์แบบหมุนเหมือนใบพัดหมุนที่หน้าเลนส์กล้อง
วัตถุประสงค์ในการถ่ายภาพ
การถ่ายภาพทางดาราศาสตร์แบ่งออกเป็นการถ่ายภาพเพื่อวัตถุประสงค์ในการวิจัยทางวิทยาศาสตร์ และการถ่ายภาพเป็นงานอดิเรก มีช่างภาพดาราศาสตร์มืออาชีพไม่มากนัก ตัวอย่างเช่น มีบางกรณีที่มีการถ่ายภาพดวงดาวที่หอสังเกตการณ์ทางดาราศาสตร์ แต่เป็นเพียงการสนับสนุนการวิจัยเท่านั้น และมีคนไม่กี่คนที่ถ่ายภาพเป็นอาชีพ ส่วนใหญ่คนที่ถ่ายภาพดาราศาสตร์เป็นช่างภาพมือสมัครเล่น
โดยทั่วไปแล้ว ดาราศาสตร์สมัยใหม่มีค่าใช้จ่ายแพงมากและผลลัพธ์ที่ได้นั้นไม่สามารถเข้าถึงได้โดยมือสมัครเล่น อย่างไรก็ตาม นวัตกรรมทางเทคนิคล่าสุดจำนวนมากที่เกี่ยวข้องกับการถ่ายภาพดวงดาวที่กล่าวถึงข้างต้นนั้นเป็นผลงานของนักดาราศาสตร์สมัครเล่น ในด้านการถ่ายภาพทางดาราศาสตร์ ปัจจุบันมีการพยายามคิดค้นนวัตกรรมต่าง ๆ และอุปกรณ์สำหรับการถ่ายภาพทางดาราศาสตร์และโปรแกรมสำหรับการประมวลผลภาพมีความซับซ้อนมากขึ้น และระดับคุณภาพของการถ่ายภาพทางดาราศาสตร์ที่ตีพิมพ์ในนิตยสารดาราศาสตร์ ก็ดีขึ้นมากเมื่อเทียบกับในอดีต
นอกจากนี้ แม้แต่ในนิตยสารภาพถ่ายทั่วไป จำนวนภาพถ่ายที่มีการถ่ายภาพดวงดาวก็เพิ่มขึ้น แม้ว่าส่วนใหญ่จะเป็นภาพถ่ายแบบตั้งกล้องนิ่งก็ตาม ซึ่งนี่อาจเป็นเพราะว่าการถ่ายภาพดาราศาสตร์ด้วยกล้องดิจิทัลสามารถทำได้ง่ายขึ้นมาก
การประมวลผลภาพ
ในทศวรรษ 1980 วิธีการถ่ายภาพ เช่น การเพิ่มความไวต่อแสง หรือ ปรากฏการณ์ซาบาตีเย ถูกนำมาใช้ในการประมวลผลภาพ แต่พอถึงทศวรรษที่ 1990 คอมพิวเตอร์เริ่มแพร่หลาย จึงนิยมนำภาพที่ถ่ายด้วยเครื่องกราดภาพแบบฟิล์มมาประมวลผลโดยใช้ซอฟต์แวร์ประมวลผลภาพดิจิทัล เช่น อะโดบี โฟโตชอป เป็นต้น
สโมสรคริกเกตและฟุตบอลเจนัว
เจนัว คริกเก็ต แอนด์ ฟุตบอล คลับ  (Genoa Cricket and Football Club) หรือเรียกสั้นๆว่า  เจนัว  เป็นสโมสรฟุตบอลในลีก เซเรียอา ที่ตั้งอยู่ในเมือง เจนัว ซึ่งถือได้ว่า สโมสรแห่งนี้เป็นแชมป์ลีกทีมแรกของ อิตาลี
Platydesmida
Platydesmida (จากภาษากรีก platy "แบน" และ desmos "สิ่งเชื่อม") เป็นอันดับของกิ้งกือที่ประกอบไปด้วยสองวงศ์ ซึ่งมีมากกว่า 60 สปีชีส์ บางสปีชีส์มีพฤติกรรมเลี้ยงลูก ซึ่งตัวผู้จะทำหน้าที่ดูแลไข่
ลักษณะ
กิ้งกือในวงศ์นี้ (platydesmidan) มีรูปร่างแบนและมีส่วนยื่นออกมาจากปล้องลำตัวแต่ละปล้อง (paranota) ซึ่งปล้องมีจำนวนตั้งแต่ 30 ถึง 110 ปล้อง มีความยาวได้ถึง 60 มิลลิเมตร
พฤติกรรม
platydesmidan มีการพัฒนามาเป็นพิเศษเพื่อให้สามารถกินเห็ดราได้ ซึ่งต่างจากกิ้งกือส่วนใหญ่ที่กินซากพืชเป็นอาหาร นอกจากนี้ยังมีการศึกษาเกี่ยวกับพฤติกรรมลงทุนเพื่อลูก (parental investment) ที่ซึ่งตัวผู้ของบางสปีชีส์ขดตัวรอบไข่และลูกอ่อน อันเป็นตัวอย่างที่หาได้ยากสำหรับการเลี้ยงลูกโดยตัวผู้ในสัตว์ขาข้อ พฤติกรรมนี้สามารถพบได้ในสปีชีส์ของสกุล Brachycybe จากทวีปอเมริกาเหนือและญี่ปุ่น และ Bazillozonium กับ Yamasinaium จากญี่ปุ่น ซึ่งล้วนอยู่ในวงศ์ Andrognathidae
ประวัติศาสตร์วิวัฒนาการ
ซากดึกดำบรรพ์เพียงชิ้นเดียวที่ได้รับการอธิบายรูปพรรณของกิ้งกือในอันดับนี้มาจากอำพันพม่าในยุคครีเทเชียสตอนกลาง (ประมาณหนึ่งร้อยล้านปีที่แล้ว) โดยอยู่ในวงศ์ Andrognathus ซึ่งวงศ์นี้ยังคงหลงเหลือมาถึงปัจจุบัน และมีตัวอย่างจำนวนหนึ่งของซากดึกดำบรรพ์กิ้งกืออันดับนี้ที่ยังไม่ได้รับการอธิบายจากแหล่งอำพันเดียวกันอีกด้วย
การกระจายตัว
platydesmidan พบได้ในอเมริกาเหนือ, อเมริกากลาง, บริเวณเมดิเตอร์เรเนียนของยุโรป, ญี่ปุ่น, จีน, เอเชียตะวันออกเฉียงใต้และอินโดนีเซีย
การจัดจำแนก
อันดับนี้ประกอบด้วยสองวงศ์
วงศ์ Andrognathidae Cope, 1869
วงศ์ Platydesmidae DeSaussure, 1860
โควิดเป็นศูนย์
โควิดเป็นศูนย์ (Zero-COVID) เป็นนโยบายด้านสาธารณสุขที่ใช้ในบางประเทศระหว่างการระบาดทั่วของโควิด-19 นโยบายนี้ซึ่งเป็นการ "ควบคุมและหยุดยั้งขั้นสูงสุด" ได้มีการใช้มาตรการทางสาธารณสุขต่าง ๆ เช่น การติดตามผู้สัมผัสใกล้ชิด การตรวจเชื้อในหมู่คนจำนวนมาก การปิดพรมแดน การล็อกดาวน์ และการใช้ซอฟต์แวร์ เพื่อที่จะหยุดยั้งการแพร่กระจายของโรคโควิด-19 ในทันทีที่ตรวจพบ โดยมีจุดมุ่งหมายเพื่อให้พื้นที่กลับมาปลอดโรค และกลับมาเริ่มกิจกรรมทางเศรษฐกิจและสังคมได้เป็นปกติ
นโยบายโควิดเป็นศูนย์ได้เคยมีการใช้ในระดับที่แตกต่างกันในหลายประเทศ เช่น ออสเตรเลีย แคนาดา จีนแผ่นดินใหญ่ ฮ่องกง นิวซีแลนด์ สิงคโปร์ สกอตแลนด์ เกาหลีใต้ ไต้หวัน ไทย ตองกา และเวียดนาม อย่างไรก็ตาม ในช่วงปลายปี พ.ศ. 2564 เนื่องจากการระบาดของสายพันธุ์เดลตาและสายพันธุ์โอมิครอนที่แพร่กระจายได้ง่ายขึ้น และการเข้าถึงวัคซีนโควิด-19 ทำให้หลายประเทศประกาศเลิกใช้นโยบายนี้ ปัจจุบัน จีนแผ่นดินใหญ่ ฮ่องกง ไต้หวัน ตองกา และออสเตรเลียตะวันตก ยังคงใช้นโยบายโควิดเป็นศูนย์อยู่
นโยบายนี้แตกต่างจากนโยบายลดการติดเชื้อ ซึ่งมีเป้าหมายเพื่อลดผลกระทบของเชื้อไวรัสต่อสังคม แต่ยังยอมรับให้มีการติดเชื้อในพื้นที่ได้ในระดับหนึ่งอยู่ ผู้สนับสนุนนโยบายโควิดเป็นศูนย์ให้เหตุผลถึงอัตราการเสียชีวิตที่ต่ำกว่า และการเติบโตทางเศรษฐกิจที่สูงกว่า ของประเทศที่ใช้นโยบายนี้ และอ้างว่านโยบายโควิดเป็นศูนย์สามารถทำให้ชีวิตกลับมาสู่สภาวะปกติได้เร็วขึ้น ส่วนผู้คัดค้านนโยบายนี้ให้เหตุผลว่า การจะกำจัดเชื้อโควิด-19 ซึ่งเป็นเชื้อทางเดินหายใจนั้น เป็นเรื่องที่เป็นไปไม่ได้พอ ๆ กับการพยายามจะกำจัดโรคหวัดหรือไข้หวัดใหญ่ มีการศึกษาพบว่า ในพื้นที่ที่มีการติดเชื้อสูงนั้น การจะทำให้การติดเชื้อกลายเป็นศูนย์ จะต้องใช้การล็อกดาวน์อย่างเข้มงวดนานถึง 3 เดือน
โรงพยาบาลยะลา
โรงพยาบาลยะลา เป็นโรงพยาบาลหลักของจังหวัดยะลา ประเทศไทย โดยได้รับการจัดอยู่ในสังกัดกระทรวงสาธารณสุขในฐานะโรงพยาบาลระดับภูมิภาค ซึ่งมีศูนย์แพทยศาสตรศึกษาโครงการร่วมผลิตแพทย์เพิ่มเพื่อชาวชนบทที่อบรมแพทย์ให้แก่คณะแพทยศาสตร์ มหาวิทยาลัยสงขลานครินทร์ และเป็นโรงพยาบาลในเครือคณะแพทยศาสตร์ มหาวิทยาลัยนราธิวาสราชนครินทร์
ประวัติ
ใน พ.ศ. 2485 ภายหลังการก่อตั้งกระทรวงสาธารณสุข ได้มีการริเริ่มนโยบายการสร้างโรงพยาบาลในทุกจังหวัด ในช่วงปลาย พ.ศ. 2491 สุขศาลาเทศบาลเมืองยะลาได้รับการยกระดับเป็นโรงพยาบาลยะลา โดยมีการเปิดอย่างเป็นทางการเมื่อวันที่ 1 มกราคม พ.ศ. 2492 และไปสู่สถานะโรงพยาบาลระดับภูมิภาคเมื่อวันที่ 15 กรกฎาคม พ.ศ. 2530 โรงพยาบาลนี้มีข้อตกลงในการฝึกอบรมนักศึกษาแพทย์และทำหน้าที่เป็นโรงพยาบาลสอนคลินิกแก่คณะแพทยศาสตร์ มหาวิทยาลัยสงขลานครินทร์ ภายใต้โครงการร่วมผลิตแพทย์เพิ่มเพื่อชาวชนบท (CPIRD)
ทั้งนี้ โรงพยาบาลยะลาเป็นโรงพยาบาลรับส่งต่อผู้ป่วยระดับตติยภูมิที่ใหญ่ที่สุดสำหรับการบาดเจ็บจากความไม่สงบในชายแดนภาคใต้ของประเทศไทย ณ สามจังหวัดอย่างปัตตานี, ยะลา และนราธิวาส ที่ความขัดแย้งเข้มข้นที่สุด
ศูนย์แพทยศาสตรศึกษาชั้นคลินิก
ศูนย์แพทยศาสตรศึกษาชั้นคลินิก โรงพยาบาลยะลา เป็นศูนย์แพทยศาสตรศึกษาชั้นคลินิก สังกัดโรงพยาบาลยะลา กระทรวงสาธารณสุข เป็นสถาบันร่วมผลิตแพทย์กับคณะแพทยศาสตร์ มหาวิทยาลัยสงขลานครินทร์  โดยก่อตั้งเมื่อปี พุทธศักราช 2547 ในเขตภาคใต้ ณ อำเภอเมืองยะลา จังหวัดยะลา
หลักสูตรการศึกษา
ปัจจุบัน ศูนย์แพทยศาสตรศึกษาชั้นคลินิก โรงพยาบาลยะลา จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของคณะแพทยศาสตร์ มหาวิทยาลัยสงขลานครินทร์ ใน 1 หลักสูตร คือ
ระยะเวลาในการศึกษา
ใช้ระยะเวลาในการศึกษาตลอดหลักสูตรรวม 6 ปี ดังนี้
การรับบุคคลเข้าศึกษาในหลักสูตรแพทยศาสตรบัณฑิต
ศูนย์แพทยศาสตรศึกษาชั้นคลินิก โรงพยาบาลยะลา รับสมัครเข้าศึกษาในหลักสูตรแพทยศาสตรบัณฑิต โดยวิธีรับตรงผ่านทางคณะแพทยศาสตร์ มหาวิทยาลัยสงขลานครินทร์ ตามประกาศรับตรงประจำปีของมหาวิทยาลัยสงขลานตรินทร์
ซิโซ โมราเลส
ซิโซ โมราเลส (Ciso Morales) หรือ นาร์ซิโซ โรซาเลส โมราเลส จูเนียร์ นักมวยสากลชาวฟิลิปปินส์ เกิดเมื่อ 4 พฤศจิกายน พ.ศ. 2530 ที่ โบฮอล ประเทศฟิลิปปินส์ สถิติการชก 15 ครั้ง ชนะ 14 (น็อค 8) แพ้ 1
กุลา
กุลา, กุหล่า หรือ คุลา เป็นกลุ่มชาติพันธุ์ไทและปะโอ (หรือ กะเหรี่ยงดำ) ที่อพยพจากรัฐฉาน รัฐมอญ ประเทศพม่า หรือมณฑลยูนนาน ประเทศจีน อพยพเข้าสู่ภาคตะวันออกเฉียงเหนือและภาคตะวันออกของประเทศไทยในช่วงสามทศวรรษสุดท้ายของคริสต์ศตวรรษที่ 19 และบางส่วนตั้งถิ่นอยู่ในจังหวัดไพลิน ทางตะวันตกของประเทศกัมพูชา ในฐานะกองคาราวานพ่อค้าเร่ นายฮ้อย หรือนักค้าอัญมณี ทำการค้าขายกับหัวเมืองสำคัญต่าง ๆ
แต่เดิมชาวกุลามีรูปพรรณเช่นเดียวกับชาวพม่า มีศิลปกรรมในการสร้างศาสนสถาน พระพุทธรูป และการใช้อักษรอย่างเดียวกับพม่า แต่ในปัจจุบันชาวกุลาเริ่มกลืนไปกับวัฒนธรรมพื้นเมืองที่ตนอาศัยอยู่ เช่น ชาวกุลาในภาคตะวันออกเฉียงเหนือของไทยที่หันไปรับวัฒนธรรมลาวอีสานแทน
ศัพทมูลวิทยา
ในพจนานุกรมไทยระบุว่า กุลา มีความหมายว่า "ชนชาติต้องสู้และไทใหญ่, กุลา หรือ คุลา ก็ว่า" และปรากฏคำว่า คุลา เป็นชื่อการละเล่นคือ คุลาตีไม้ และกลอนกลบทชื่อว่า คุลาซ่อนลูก ซึ่งเป็นคำเรียกที่มีมาช้านานแล้ว ทั้งนี้ กุลา จากคำพม่าว่า กุลา (ကုလား) เป็นคำที่ใช้เรียกชาวอินเดียในเชิงเหยียดหยัน ในอดีตใช้เรียกทั้งชาวอินเดียและชาวยุโรป สอดคล้องกับภาษาไทยถิ่นเหนือที่มีคำว่า กุลวา ใช้เรียกชาวอินเดีย และ กุลวาขาว ใช้เรียกชาวฝรั่งตะวันตก ในภาษาไทยถิ่นอีสาน กุลา แปลว่า "กุหล่า ชนจำพวกต้องสู้เรียก กุลา กุลากับม่านก็คือชนชาติพม่า ผู้ชายพม่าชอบสักขาและสักคอ สีที่ใช้สักชอบใช้สีชาด สีชาดอีสานเรียก น้ำหาง ลายที่สักจะมีสีแดง ดังนั้นคนอีสานจึงเรียกพม่าว่ากุลาขาก่าน ม่านคอลายใบหูของผู้ชายพม่าชอบเจาะรูหูสำหรับใส่ต้างหรือกระจอนยอย" ส่วน กุหล่า ในภาษาลาว มีความหมายว่า "กลุ่มชนที่มาจากพม่าตอนเหนือ" และ กุฬา (កុឡា, ออกเสียง โกะลา) ในภาษาเขมร มีความหมายว่า "ชาวพม่า" หรือ "ชนชาติหนึ่งที่อยู่ในพม่า"
ขณะที่ชื่อ ตองสู, ต่องสู่ และ ต้องสู้ เป็นคำที่ใช้เรียกชาวกุลาได้เช่นกัน มาจากคำว่า ตองสู (တောင်သူ) เป็นชื่อเรียกชาวปะโอ หรือกะเหรี่ยงดำ ซึ่งเป็นชนชาติที่ขยันและซื่อสัตย์ ชาวไทใหญ่มักเลือกชนเผ่านี้มาร่วมเดินทางจากพม่าเพื่อค้าขายทางไกลด้วยเสมอ ทั้งนี้ชาวกุลาบางส่วนปฏิเสธว่าตนเองไม่ได้สืบเชื้อสายจากชาวปะโอหรือกะเหรี่ยงดำ หากแต่ยอมรับว่าบรรพบุรุษของตนใช้นามสกุลต่องสู่
ประวัติ
จากงานวิจัยของสุธิดา ตันเลิศ และพัชรี ธานี (2559) พบว่าปูมหลังของชาวกุลา แบ่งได้สี่กลุ่ม คือ กลุ่มแรกมาจากปริมณฑลรอบเมืองตองยีในรัฐฉาน กลุ่มที่สองมาจากทางใต้ของเมืองมะละแหม่ง (เอกสารเก่าเรียก มรแม) และเมาะตะมะในรัฐมอญ กลุ่มที่สามมาจากเมืองก่อกะเระ (เอกสารเก่าเรียก ขุกคิก) ในรัฐกะเหรี่ยง และกลุ่มที่สี่มาจากบริเวณภาคเหนือของประเทศไทย ดังจะพบว่า ชาวกุลาจำนวนไม่น้อยเรียกแทนตัวเองว่า ต้องสู้ (คือปะโอ) แต่บางกลุ่มเรียกตนเองว่า ไต (คือไทใหญ่) จากการสืบเสาะข้อมูลลูกหลานชาวกุลาในจังหวัดอุบลราชธานี พบว่าบางส่วนมีเครือญาติที่จังหวัดแม่ฮ่องสอน และมีลูกหาบที่ติดตามมากับชาวกุลาเป็นชาวจังหวัดเชียงใหม่และลำปาง พบหลักฐานการเดินทางของพ่อค้าเร่ชาวกุลาเก่าสุดเมื่อ พ.ศ. 2381 ตรงกับรัชสมัยพระบาทสมเด็จพระนั่งเกล้าเจ้าอยู่หัว ที่เข้าไปค้าขายทางเมืองเชียงใหม่ ตาก สวรรคโลก และกำแพงเพชร และมีหลักฐานการเข้าไปค้าขายของชาวกุลาในภาคตะวันออกเฉียงเหนือของไทย ดังปรากฏเรื่องราวความขัดแย้งระหว่างชาวกุลากับเจ้าเมืองร้อยเอ็ด และบานปลายไปถึงการห้ามขายโคกระบือแก่คนต่างด้าว ทำให้ชาวกุลาประสบปัญหาทางธุรกิจมาก
ในเวลาต่อมาชาวหรือกุลาหรือตองสู้จำนวนไม่น้อยเป็นเขยสู่หรือเขยลาวเพราะสมรสกับหญิงลาวในท้องถิ่น พบการตั้งถิ่นฐานแพร่หลายทั่วไป โดยเฉพาะในภาคตะวันออกเฉียงเหนือ เช่น อำเภอกุฉินารายณ์ จังหวัดกาฬสินธุ์ อำเภอคำชะอี จังหวัดมุกดาหาร และอำเภอเขื่องใน จังหวัดอุบลราชธานี และภาคตะวันออก ได้แก่ อำเภอเขาสมิง และอำเภอบ่อไร่ จังหวัดตราด ส่วนในประเทศกัมพูชาพบในจังหวัดไพลิน พระตะบอง และสตึงเตรง ซึ่งวัฒนธรรมของพวกเขาในกัมพูชาใกล้สูญหายหลังผ่านยุคเขมรแดงเป็นต้นมา พวกเขากลายเป็นเป้าสังหารไม่ต่างจากชาวญวนหรือจาม ทำให้ชาวกุลาบางส่วนอพยพออกจากพื้นที่ไปยังพนมเปญหรือสหรัฐ รวมทั้งการสมรสข้ามชาติพันธุ์กับชาวเขมรและไทย
ภาษา
ชาวกุลาบางกลุ่มใช้ภาษากะเหรี่ยงผสมพม่าในการสื่อสาร และใช้อักษรอย่างพม่าในการเขียน แต่ใช้กันจำกัดจำเพาะในกลุ่มชาวกุลารุ่นแรกด้วยกันเท่านั้น ไม่นิยมถ่ายทอดวัฒนธรรมทางภาษาแก่ลูกหลาน ด้วยเหตุนี้ลูกหลานชาวกุลาจึงไม่สามารถใช้ภาษากุลาได้อีก และรับอิทธิพลวัฒนธรรมลาวอีสานแทนที่ ส่วนชาวกุลาในจังหวัดจันทบุรีในประเทศไทย จังหวัดไพลิน และจังหวัดสตึงเตรงในประเทศกัมพูชา จะใช้ภาษาไทใหญ่เป็นหลัก มีบ้างที่ใช้ภาษาลูกผสมระหว่างไทใหญ่กับไทยถิ่นเหนือ แต่ปัจจุบันภาษากุลาในกัมพูชาได้รับอิทธิพลจากภาษาไทยสูงมาก และชาวกุลามักใช้ภาษาลาวในการดำเนินธุรกิจ
วัฒนธรรม
ชาวกุลาในจังหวัดอุบลราชธานีมีอาหารที่นิยมบริโภคในครัวเรือน เช่น จอผักกาด น้ำพริกอ่อง ถั่วเน่า แกงฮังเล เจียวใบมะขามอ่อนใส่กระเทียมหรือหอมเจียวโรยเกลือ นิยมดื่มชาทุกวันช่วงพลบค่ำ มีการรับประทานข้าวเหนียวและปลาร้าเป็นครั้งคราว และมีอาหารประยุกต์กับวัฒนธรรมพื้นเมือง คือ ต้มปลาใส่น้ำปลาร้าและใบมะขามอ่อน ชาวกุลาไม่นิยมบริโภคเนื้อสัตว์ใหญ่อย่างวัวและควาย รวมทั้งไม่บริโภคสัตว์เลื้อยคลานหรือสัตว์ครึ่งบกครึ่งน้ำ เช่น เขียด กบ งู กิ้งก่า และปลาไหล ส่วนชาวกุลาในประเทศกัมพูชามีอาหารขึ้นชื่อคือ หมี่กุลา (មីកុឡា) นอกนั้นเป็นอาหารที่ได้รับอิทธิพลจากชาติอื่น เช่น ต้มยำของไทย
ในจังหวัดไพลิน ประเทศกัมพูชา มีการระบำนกยูงซึ่งได้อิทธิพลจากการฟ้อนกิงกะหร่า โดยจะมีการระบำเพื่อบูชาผียายยาต หรือชื่อภาษากุลาว่าเซน ติน (Sein Tin) ที่บนวัดพนมยาต ตามความเชื่อชาวบ้าน
เบิร์ต บาตาวัง
เบิร์ต บาตาวัง (Bert Batawang) หรือ เบอร์โทลโด บาตาวัง นักมวยสากลชาวฟิลิปปินส์ เกิดเมื่อ 26 ตุลาคม พ.ศ. 2514 ที่ เซบู ฟิลิปปินส์ สถิติการชก 62 ครั้ง ชนะ 45 (น็อค 37) เสมอ 3 แพ้ 14
ประวัติ
บาตาวังขึ้นชกมวยสากลอาชีพครั้งแรกเมื่อ 13 ตุลาคมพ.ศ. 2533 ชนะน็อค โลลอง กีบัน ยก 1 ที่ฟิลิปปินส์ จากนั้นชกแพ้และเสมอติดต่อกันถึง 6 ครั้ง จน พ.ศ. 2534 จึงชกชนะติดต่อกันเป็นส่วนใหญ่ บาตาวังเคยชกแพ้เจอรี่ ปาฮายาไฮ 2 ครั้ง และเคยไปชกแพ้คะแนน โย ซัมชอยที่ เกาหลีใต้ เมื่อ พ.ศ. 2538 บาตาวังได้ครองแชมป์ฟิลิปปินส์รุ่นไลท์ฟลายเวทเมื่อ 24 ตุลาคม พ.ศ. 2544 เมื่อชนะน็อค แฟลช วีญากูรา ยก 7 ป้องกันตำแหน่งไว้ได้ 1 ครั้ง ก่อนจะเสียแชมป์เมื่อ 26 กรกฎาคม พ.ศ. 2545 แพ้คะแนน เวนเดล คอร์จูเลส จากนั้น บาตาวังขึ้นชิงแชมป์ฟิลิปปินส์รุ่นไลท์ฟลายเวทของสหพันธ์มวยฟิลิปปินส์เมื่อ 27 กันยายน พ.ศ. 2545 ชนะน็อค มาร์วิน เดลาครูซ ยก 7 ป้องกันแชมป์ได้ 3 ครั้ง จากนั้นขึ้นชิงแชมป์ฟิลิปปินส์รุ่นไลท์ฟลายเวทที่ว่างของคณะกรรมการมวยฟิลิปปินส์ เมื่อ 19 มกราคม พ.ศ. 2546 ซึ่งบาตาวังชนะคะแนน โรเดล กุยลาตน ได้แชมป์มาครอง ป้องกันตำแหน่งไว้ได้ 1 ครั้งบาตาวังก็เดินทางไปชิงแชมป์ OPBF รุ่นไลท์ฟลายเวท เมื่อ 9 สิงหาคม พ.ศ. 2547 ปรากฏว่าเป็นฝ่ายแพ้คะแนน ชินโกะ ยามากูชิ ไม่ได้แชมป์
จากนั้น บาตาวังเดินทางไปชิงแชมป์ WBA Pan African ที่ว่างในรุ่นไลท์ฟลายเวทที่แอฟริกาใต้ เมื่อ 20 พฤศจิกายน พ.ศ. 2547 ซึ่งบาตาวังเป็นฝ่ายชนะน็อค ซิเซมบีเล กีบีที ยก 7 ได้แชมป์มาครอง หลังจากนั้น บาตาวังขึ้นชกชนะเป็นส่วนใหญ่ จนได้ชิงแชมป์โลกรุ่นไลท์ฟลายเวท IBF เมื่อ 15 ธันวาคม พ.ศ. 2550 แต่เป็นฝ่ายแพ้น็อค ยูลิเซส โซลิส ยก 9 ไม่ได้แชมป์ จากนั้น บาตาวังได้ชิงแชมป์ WBO ตะวันออกรุ่นไลท์ฟลายเวทที่ว่างเมื่อ 3 พฤษภาคม พ.ศ. 2551 ชนะน็อค สำราญศักดิ์ สิงห์มนัสศักดิ์ ยก 4 ที่ฟิลิปปินส์ แต่พอป้องกันแชมป์ครั้งแรกก็เสียแชมป์ แพ้น็อค เอดริน ดาปูดง ยก 7 เมื่อ 25 เมษายน พ.ศ. 2552 จากนั้น บาตาวังขึ้นชิงแชมป์ WBO เอเชียแปซิฟิกรุ่นไลท์ฟลายเวทที่ว่าง ชนะน็อค แจ๊ก อามีซา ยก 5 ที่จีน จากนั้นบาตาวังไปชกตัดเชือกเพื่อหาผู้ชนะไปชิงแชมป์โลกรุ่นไลท์ฟลายเวท IBF เมื่อ 27 มีนาคม พ.ศ. 2553 แต่เป็นฝ่ายแพ้คะแนน ยูลิเซส โซลิส บาตาวังขึ้นชกครั้งสุดท้ายเมื่อ 17 กันยายน พ.ศ. 2554 ซึ่งเป็นการชิงแชมป์ WBO เอเชียแปซิฟิกรุ่นซูเปอร์ฟลายเวท และบาตาวังเป็นฝ่ายแพ้คะแนน อีซัก จูเนียร์ ไม่ได้แชมป์ จากนั้นก็ไม่ได้ขึ้นชกมวยอีก
ทิวเขาดงพญาเย็น
ทิวเขาดงพญาเย็น เป็นทิวเขาที่ทอดตัวต่อเนื่องจากทิวเขาเพชรบูรณ์ เป็นแนวกั้นเขตระหว่างภาคกลางและภาคตะวันออกเฉียงเหนือของประเทศไทย เริ่มจากจังหวัดลพบุรี ผ่านบางส่วนของนครราชสีมาจนถึงนครนายก รวมความยาวประมาณ 129 กิโลเมตร
หลักฐานที่เก่าแก่ที่สุดที่อ้างถึงดงพญาเย็น ปรากฎเป็นข้อความที่พระเจ้าอู่ทอง ปฐมกษัตริย์แห่งกรุงศรีอยุธยา ตอบพระราชสาส์นไปถึงพระเจ้าฟ้างุ้ม ปฐมกษัตริย์แห่งล้านช้าง เมื่อครั้งเจ้าฟ้างุ้มคิดขยายดินแดนลงมายังลุ่มน้ำเจ้าพระยา ในชื่อ "ดงสามเส้า" ความว่า "เฮาหากเป็นพี่น้องกันมาตั้งแต่ขุนบรมพุ้นดาย  เจ้าอยากได้บ้านได้เมือง ให้เจ้าเอาแต่เขตแดนดงสามเส้า (ดงพญาไฟ) เมือเท่าพูพะยาผ่อและแดนเมืองนะคอนไทเป็นเจ้าท้อน  อันหนึ่งข้อยจักส่งน้ำอ้อยน้ำตาลซู่ปี  อันหนึ่ง ลูกหญิงข้าชื่อนางแก้วยอดฟ้า ใหญ่มาแล้วจักส่งเมือให้ปัดเสื่อปูหมอนแก่เจ้าฟ้าแล…"
ในอดีตเรียกดงพญาเย็นว่า ดงพญาไฟ มีคำกล่าวว่า ใครที่ต้องเดินทางผ่านดงพญาไฟ ให้เตรียมหม้อดินติดตัวไปด้วย สำหรับใส่กระดูกของตัวเองฝากเพื่อนกลับมาด้วย ภายหลังพระบาทสมเด็จพระปิ่นเกล้าเจ้าอยู่หัวกราบทูลพระบาทสมเด็จพระจอมเกล้าเจ้าอยู่หัว ขอให้เปลี่ยนชื่อเรียกว่า "ดงพญาเย็น"
ปืนแก็ตลิง
ปืนแก็ตลิง (Gatling gun) เป็นอาวุธยิงเร็วในยุคแรกๆ ซึ่งเป็นที่รู้จักกันดีชนิดหนึ่ง เป็นผู้บุกเบิกปืนกลสู่รูปแบบปัจจุบัน มันเป็นที่รู้จักเพราะการใช้งานโดยกองกำลังฝ่ายสหพันธรัฐระหว่างสงครามกลางเมืองอเมริกันในช่วงคริสต์ทศวรรษที่ 1860 ซึ่งเป็นการใช้งานครั้งแรกของปืนชนิดนี้ในสนามรบ ภายหลังมันเป็นที่ความนิยมมากในการใช้โจมตีในยุทธการหุบเขาแซนจัวน์ระหว่างสงครามสเปน-อเมริกา
การทำงานของปืนแก็ตลิงมีจุดเด่นอยู่ที่การออกแบบลำกล้องปืนให้มีหลายลำกล้อง รวมกลุ่มแบบวงกลม ซึ่งจะช่วยในการระบายความร้อนและลำดับการยิงที่เกิดขึ้นพร้อมการบรรจุกระสุน แต่ละลำกล้องจะยิงออกไปหนึ่งนัดเมื่อถึงจุดรอบ จากนั้นจะสลัดปลอกกระสุนเปล่า บรรจุกระสุนใหม่ และระบายความร้อน โครงแบบนี้ช่วยให้ปืนมีอัตราการยิงที่เร็วโดยที่ลำกล้องไม่ร้อนเกินไป
รายชื่อรัฐบาลในประเทศเบลเยียม
ประเทศเบลเยียมแบ่งการปกครองเป็นรัฐบาลย่อยๆ โดยมีรัฐบาลกลาง, รัฐบาลแคว้น และรัฐบาลประชาคม  โดยรัฐบาลในแต่ละระดับมีบทบาทและหน้าที่แยกกันตามรัฐธรรมนูญเบลเยียม
พัก จี-ฮู
พัก จี-ฮู ( เกิด 7 พฤศจิกายน พ.ศ. 2546) เป็นนักแสดงหญิงชาวเกาหลีใต้ เธอเป็นที่รู้จักกันดีในบทบาทนำที่ได้รับคำชมเชยได้แก่ House of Hummingbird ภาพยนตร์ปี พ.ศ. 2561 และ มัธยมซอมบี้ ซีรีส์จากเน็ตฟลิกซ์ปี พ.ศ. 2565
รายชื่อรัฐบาลในประเทศเบลเยียม
รัฐบาลกลาง
รัฐบาลกลางเบลเยียมเป็นฝ่ายบริหารสูงสุดในราชอาณาจักรเบลเยียม
รัฐบาลเฟลมิช
รัฐบาลเฟลมิชเป็นฝ่ายบริหารของทั้งสององค์กร คือ แคว้นเฟลมิช และประชาคมเฟลมิช
รัฐบาลวอลลูน
รัฐบาลวอลลูนเป็นฝ่ายบริหารของวอลโลเนีย (แคว้นวอลลูน)
รัฐบาลประชาคมผู้พูดภาษาเยอรมัน
รัฐบาลประชาคมผู้พูดภาษาเยอรมันเป็นฝ่ายบริหารของประชาคมผู้พูดภาษาเยอรมัน
จังหวัดอุทัยธานี
อุทัยธานี (เดิมสะกดว่า อุไทยธานี) เป็นจังหวัดในภาคกลางของประเทศไทย หรือบางหน่วยงานจัดให้อยู่ในตอนล่างของภาคเหนือ มีพื้นที่ประมาณ 6,730.246 ตารางกิโลเมตร มีประชากรในปี พ.ศ. 2564 จำนวน 325,116 คน
ประวัติ
ตำนานเก่าเล่าว่า ในสมัยกรุงสุโขทัยเจริญรุ่งเรืองนั้น ท้าวมหาพรหมได้เข้ามาสร้างเมืองที่บ้านอุทัยเก่า คือ อำเภอหนองฉางในปัจจุบันนี้ แล้วพาคนไทยเข้ามาอยู่ท่ามกลางหมู่บ้านคนมอญและคนกะเหรี่ยง จึงเรียกว่า "เมืองอู่ไทย" ตามกลุ่มหรือที่อยู่ของคนไทยซึ่งพากันตั้งบ้านเรือนอยู่อย่างหนาแน่น มีพืชพันธุ์และอาหารอุดมสมบูรณ์กว่าแห่งอื่น ต่อมากระแสน้ำเปลี่ยนทางเดินและเกิดกันดารน้ำ เมืองอู่ไทยจึงถูกทิ้งร้าง จนในที่สุด พะตะเบิดได้เข้ามาปรับปรุงเมืองอู่ไทย โดยขุดที่เก็บกักน้ำไว้ใกล้เมือง และพะตะเบิดได้เป็นผู้ปกครองเมืองอู่ไทยเป็นคนแรกในสมัยกรุงศรีอยุธยา
เมืองอู่ไทยต่อมาได้เรียกกันเป็น "เมืองอุไทย" คาดว่าเพี้ยนไปตามสำเนียงชาวพื้นเมืองเดิม ได้มีฐานะเป็นหัวเมืองด่านชั้นนอก มีพระพลสงครามเป็นนายด่านแม่กลอง และพระอินทรเดชเป็นนายด่านหนองหลวง (ปัจจุบันแม่กลองคืออำเภออุ้มผาง จังหวัดตาก และหนองหลวงคือตำบลหนองหลวง อำเภออุ้มผาง) คอยดูแลพม่าที่จะยกทัพมาตามเส้นทางชายแดนด่านแม่ละเมา
ต่อมาในรัชสมัยสมเด็จพระเอกาทศรถ (พ.ศ. 2148-2163) ได้โปรดเกล้าฯ ให้บัญญัติอำนาจการใช้ตราประจำตำแหน่ง มีบัญชาการตามหัวเมืองนั้น ได้ระบุในกฎหมายเก่าลักษณะพระธรรมนูญว่า "เมืองอุไทยธานี เป็นหัวเมืองขึ้นแก่มหาดไทย"
เมืองอุไทยธานีเป็นเมืองที่อยู่บนที่ดอนและลึกเข้าไป ไม่มีแม่น้ำสายใหญ่และไม่สามารถติดต่อทางเรือได้ ดังนั้นชาวเมืองจึงต้องขนข้าวบรรทุกเกวียนมาลงที่แม่น้ำ จึงทำให้พ่อค้าพากันไปตั้งยุ้งฉางรับซื้อข้าวที่ริมแม่น้ำจนเป็นหมู่บ้านใหญ่ เรียกว่าหมู่บ้าน "สะแกกรัง" เนื่องจากเป็นพื้นที่มีป่าสะแกขึ้นเต็มริมน้ำและมีต้นสะแกใหญ่อยู่กลางหมู่บ้าน บ้านสะแกกรัง ชาวจีนเรียกเพี้ยนเป็น "ซิเกี๋ยกั้ง" เป็นตลาดซื้อข้าวที่มีพ่อค้าคนจีนนิยมไปตั้งบ้านเรือนและยุ้งฉาง ต่อมาในระยะหลังได้มีเจ้านายและขุนนางมาตั้งบ้านเรือนอยู่ เพราะความสะดวกในการกะเกณฑ์สิ่งของส่งเมืองหลวงซึ่งเป็นจำพวกมูลค้างคาว ไม้ซุง กระวาน และช้างป่า อีกทั้งยังมีช่องทางในการค้าข้าวอีกด้วย
ในรัชสมัยสมเด็จพระที่นั่งท้ายสระ (พ.ศ. 2251-2275) นั้น จมื่นมหาสนิท (ทองคำ) ซึ่งย้ายมาตั้งบ้านเรือนอยู่ที่บ้านสะแกกรังนั้น ได้รับแต่งตั้งเป็นพระยาราชนิกูล และต่อมาได้กำเนิดบุตรชายคนโตชื่อ "ทองดี " เกิดที่สะแกกรัง สมเด็จพระปฐมบรมมหาชนกฯ พระนามเดิม ทองดี เดิมทรงรับราชการในแผ่นดินสมเด็จพระเจ้าอยู่หัวบรมโกศ ได้ดำรงตำแหน่งพระอักษรสุนทร เสมียนตรากรมมหาดไทย ถึงรัชกาลสมเด็จพระที่นั่งสุริยาศน์อมรินทร์ (พระเจ้าเอกทัศ) พม่ายกกองทัพมาล้อมกรุงศรีอยุธยา เกิดการระส่ำระสายแตกสามัคคีในพระนคร จึงทรงอพยพครอบครัวไปรับราชการกับเจ้าเมืองพิษณุโลก ได้รับแต่งตั้งเป็นเจ้าพระยาจักรีศรีองครักษ์ สมุหนายกอัครมหาเสนาบดี อภัยพิริยปรากรมพาหุ ต่อมาทรงพระประชวร สิ้นพระชนม์ในเมืองพิษณุโลก บุตรชายชื่อ "ทองด้วง" ภายหลังได้รับราชการเป็นสมเด็จเจ้าพระยามหากษัตริย์ศึก ปราบจลาจลในกรุงธนบุรี และสถาปนาเป็นกษัตริย์ราชวงศ์จักรีปกครองแผ่นดินทรงพระนามว่า "พระบาทสมเด็จพระพุทธยอดฟ้าจุฬาโลกมหาราช" ทรงอัญเชิญพระอัฐิส่วนหนึ่งประดิษฐาน ณ หอพระในพระบรมมหาราชวัง เพื่อให้พระบรมวงศานุวงศ์และข้าราชการถวายบังคมในพระราชพิธีถือน้ำพระพิพัฒน์สัจจาในฐานะสมเด็จพระปฐมบรมมหาชนกแห่งราชวงศ์จักรี พระอัฐิอีกส่วนหนึ่ง สมเด็จพระบวรราชเจ้ามหาสุรสิงหนาท อัญเชิญเข้าประดิษฐานในพระเจดีย์ทองในพระมณฑปวัดมหาธาตุยุวราชรังสฤษดิ์ราชวรมหาวิหาร มีประเพณีที่พระมหากษัตริย์ทรงตั้งเครื่องทองน้อย เพื่อสักการบูชาทุกครั้งที่เสด็จพระราชดำเนิน
พ.ศ. 2376 ข้าราชการชาวกรุงเทพฯ ผู้ซึ่งได้รับการแต่งตั้งให้เป็นพระยาอุไทยธานี เจ้าเมืองอุไทยธานีในสมัยนั้น ได้เห็นว่าบ้านสะแกกรังเป็นตลาดใหญ่ มีผู้คนอพยพเข้ามาอยู่กันอย่างหนาแน่น อีกทั้งเป็นสถานที่ที่ชาวอุไทยธานีติดต่อค้าขายข้าวและไม้ซุงกับพ่อค้าที่นั่นมานานแล้ว จึงคิดตั้งบ้านเรือนเพื่อค้าขาย ประจวบกับเวลานั้น เจ้าเมืองไชยนาทเป็นเพื่อนกัน จึงขอตั้งบ้านเรือนที่ริมแม่น้ำสะแกกรัง เนื่องจากผู้คนมาติดต่อราชการและมาค้าขายกันมาก ทั้งนี้ เนื่องจากเจ้าเมืองไม่กล้าขึ้นไปเมืองอุไทยธานีเก่า อ้างว่ากลัวไข้ป่า จึงเป็นเหตุให้พากันอพยพมาอยู่กันมากขึ้น
พ.ศ. 2391 ได้มีการแบ่งเขตดินแดนเมืองอุไทยธานีและเมืองไชยนาท โดยตัดเขตบ้านสะแกกรังทางฝั่งคลองฟากใต้ ตั้งแต่ท้ายบ้านสะแกกรังไปจดเมืองอุไทยธานีเก่า โอนที่นั่นจากเมืองไชยนาทเป็นของเมืองอุไทยธานี ดังนั้นเมืองอุไทยธานี จึงตั้งอยู่ที่ปลายสุดเขตแดนเมืองมโนรมย์ ข้างใต้บ้านลงมาสักคุ้งน้ำหนึ่งก็เป็นแดนเมืองไชยนาท
ขุขันธ์
อาจหมายถึง
จังหวัดอุทัยธานี
ภูมิศาสตร์
จังหวัดอุทัยธานีถูกจัดให้อยู่ในภาคกลางตอนบนตาม ราชบัณฑิตยสถานและกรมอุตุนิยมวิทยา แต่บางหน่วยงานถูกจัดให้อยู่ตอนล่างของภาคเหนือ มีพื้นที่ติดต่อกับจังหวัดข้างเคียง ดังนี้
ทิศเหนือ ติดกับ จังหวัดนครสวรรค์
ทิศตะวันออก ติดกับ จังหวัดชัยนาท
ทิศใต้ ติดกับ จังหวัดสุพรรณบุรีและจังหวัดกาญจนบุรี
ทิศตะวันตก ติดกับ จังหวัดตากและจังหวัดกาญจนบุรี
การปกครองส่วนภูมิภาค
จังหวัดอุทัยธานีแบ่งเขตการปกครองเป็น 8 อำเภอ 70 ตำบล 632 หมู่บ้าน
จังหวัดอุทัยธานีมีองค์กรปกครองส่วนท้องถิ่นรวม 64 แห่ง ประกอบด้วย องค์การบริหารส่วนจังหวัด 1 แห่ง, เทศบาลเมือง 1 แห่ง คือ เทศบาลเมืองอุทัยธานี, เทศบาลตำบล 13 แห่ง และองค์การบริหารส่วนตำบล 49 แห่ง
ที่มาของธงไตรรงค์
ธงช้างเผือกเปล่าได้ใช้เป็นธงชาติสยามสืบมาจนกระทั่งในปี พ.ศ. 2459 เมื่อพระบาทสมเด็จพระมงกุฎเกล้าเจ้าอยู่หัว รัชกาลที่ 6 ได้เสด็จพระราชดำเนินไปยังเมืองอุทัยธานี ซึ่งขณะนั้นประสบเหตุอุทกภัย และทอดพระเนตรเห็นธงช้างของราษฎรซึ่งตั้งใจรอรับเสด็จไว้ถูกติดกลับหัว พระองค์จึงมีพระราชดำริว่า ธงชาติต้องมีรูปแบบที่สมมาตรเพื่อไม่ให้เหตุการณ์เช่นนี้เกิดขึ้นอีก จึงทรงพระกรุณาโปรดเกล้าฯ ให้เปลี่ยนรูปแบบธงชาติอีกครั้ง โดยเปลี่ยนเป็นธงรูปสี่เหลี่ยมผืนผ้า มีแถบยาวสีแดง 3 แถบ สลับกับแถบสีขาว 2 แถบ ซึ่งเหมือนกับธงชาติไทยในปัจจุบัน แต่มีเพียงสีแดงสีเดียว ซึ่งธงนี้เรียกว่า "ธงแดงขาว 5 ริ้ว" (ชื่อในเอกสารราชการเรียกว่า ธงค้าขาย)ทั้งนี้ สำหรับหน่วยงานราชการของรัฐบาลสยามยังคงใช้ธงช้างเผือกเป็นสัญลักษณ์ แต่ใช้รูปช้างเผือกทรงเครื่องยืนแท่น ซึ่งแต่เดิมธงนี้เป็นธงสำหรับเรือหลวงมาตั้งแต่ พ.ศ. 2440 และมีฐานะเป็นธงราชการอยู่ก่อนแล้วตั้งแต่ พ.ศ. 2453
ปัญหาอุทกภัย ปี พ.ศ. 2554
น้ำท่วมจังหวัดอุทัยธานี โดยเริ่มตั้งแต่ วันที่ 10 กันยายน พ.ศ. 2554น้ำจากแม่น้ำเจ้าพระยาหนุนเข้าแม่น้ำสะแกกรัง ทำน้ำทะลักเข้าท่วมชุมชนริมแม่น้ำ-โบราณสถานสำคัญของจังหวัดอุทัยธานีแล้ว
สถานการณ์น้ำท่วมจังหวัดอุทัยธานี ที่ได้รับผลกระทบจากปริมาณน้ำในแม่น้ำเจ้าพระยาได้ทวีความรุนแรงขึ้นอย่างต่อเนื่อง โดยเฉพาะพื้นที่ตำบลเกาะเทโพ ตำบลท่าซุง ได้ขยายวงกว้างท่วมบ้านเรือนชาวบ้านไปแล้วนับพันหลังคาเรือน พื้นที่การเกษตรเสียหายไปนับหมื่นไร่ จนทำให้ทางจังหวัด ต้องประกาศให้เป็นพื้นประสบภัยพิบัติฉุกเฉินไปแล้ว
ล่าสุดปริมาณในแม่น้ำเจ้าพระยาที่บริเวณเกาะคุ้งสำเภา ตำบลท่าซุง อำเภอเมืองอุทัยธานี ได้หนุนย้อนเข้าไปในแม่น้ำสะแกรัง ทำให้ระดับน้ำในแม่น้ำสะแกกรังมีระดับสูงขึ้นวันละ 10 -15 ซม. บางจุดน้ำได้เอ่อล้นตลิ่งโดยเฉพาะชุมชนหน้าวัดพิชัยฯ น้ำได้ทะลักเข้าท่วมบ้านเรือนประชาชนที่อยู่ริมฝั่งแม่น้ำสะแกกรังไปกว่า 20 หลังเรือน โดมีระดับน้ำสูงกว่า 1 เมตร ชาวบ้านต้องขึ้นไปอาศัยอยู่บนชั้น 2 ของบ้าน หลายบ้านต้องอพยพไปอยู่บนพื้นที่สูงด้านหน้าวัดพิชัยฯ ซึ่งทางเทศบาลเมืองจัดเต็นท์ไว้ให้ ส่วนชาวแพทั้ง 2 ฝั่ง ที่อาศัยอยู่ก็ต้องเร่งชักแพเข้าฝั่งป้องกันแพหลุดตามไปกลับกระแสน้ำ และปัจจุบันพบว่าในเขตเทศบาลเมืองอุทัยธานี บริเวณถนนศรีอุทัยฯ บางระดับน้ำยังท่วมสูงกว่า 1 เมตร ทำให้ชาวบ้านจำนวนมากได้รับความเดือดร้อน
สำหรับน้ำในแม่น้ำสะแกกรัง ยังได้เอ่อล้นตลิ่งทะลักเข้าท่วมโบราณสถานสำคัญ คือ มณฑปแปดแหลี่ยม ติดกับพระอุโบสถวัดโบสถ์ หรือวัดอุโปสถาราม ที่สร้างในสมัยอยุธยาตอนปลาย -รัตนโกสินทร์ตอนต้น สูงประมาณ 50 ซม.
บุคคลที่มีชื่อเสียง
เมื่อพระบาทสมเด็จพระพุทธยอดฟ้าจุฬาโลกมหาราช ได้สถาปนา "พระบรมราชวงศ์จักรี" ได้สถาปนาพระราชบิดาเป็น "สมเด็จพระปฐมบรมมหาชนก" เมื่อ พ.ศ. 2338
บุคคลทั่วไป
มะปริง
มะปริง หรือปริง ตง ส้มปริง ภาษาเขมรสุรินทร์เรียกโค้ง เป็นผลไม้พื้นเมืองในอินโดจีนและเอเชียตะวันออกเฉียงใต้
รายละเอียด
มะปริงมีลักษณะคล้ายมะปราง ต่างกันที่ผลเล็กและป้อมกว่า เป็นไม้ยืนต้น เปลือกต้นสีเทาดำ มียางสีเหลือง ใบเดี่ยวออกตรงข้าม แผ่นใบสีเขียวเข้มแกมม่วง ยอดอ่อนมีใบสีม่วงห้อยลง ดอกช่อ ออกตามซอกใบหรือตามกิ่ง ดอกสีเหลืองอ่อนหรือขาวปนเขียว ผลกลมรี ผลดิบสีเขียวอ่อน เนื้อกรอบชุ่มน้ำ ผลสุกสีเหลือง เนื้อนุ่ม เมล็ดสีม่วงมีรสฝาด
การใช้ประโยชน์
ใบอ่อนหรือยอดรับประทานเป็นผักจิ้มน้ำพริก มะปริงดิบใช้ปรุงรสเปรี้ยวในอาหารแทนมะนาว ในน้ำพริก ยำ และนำไปแกงได้ อาจจะนำไปดองในน้ำเกลือเพื่อเก็บไว้รับประทานได้นานขึ้น ผลสุกกินเป็นผลไม้สุกแล้วมีวิตามินเอสูง หรือใช้ทำของหวาน เช่น ไส้พาย ลอยแก้ว น้ำผลไม้ ทางยาสมุนไพร ผลใช้กัดเสมหะในคอ แก้น้ำลายเหนียว ฟอกโลหิต รากแก้ไข้กลับ ไข้ซ้ำ ไข้ตัวร้อน
บัณฑิต
บัณฑิต (บัน-ดิด) หรือ ปัณฑิตะ (पण्डित, paṇḍita, ปณฺฑิต) ในภาษาฮินดีเขียนเป็น पंडित ในภาษาอังกฤษอาจเขียนเป็น pandit หรือ pundit (ออกเสียงว่า ) คือคนที่มีใจผ่องใสอยู่เป็นปกติ ทำให้มีความเห็นถูก ยึดถือค่านิยมที่ถูกต้อง สามารถดำเนินชีวิตด้วยปัญญา
เทวดาตกสวรรค์
เทวดาตกสวรรค์ เป็นละครโทรทัศน์ไทย ประพันธ์โดย ประภาส ชลศรานนท์ ถูกนำมาสร้างเป็นละครโทรทัศน์และภาพยนตร์แล้ว 4 ครั้ง
ครั้งแรกออกอากาศครั้งแรกวันที่ 4 สิงหาคม - 12 กันยายน พ.ศ. 2529 ทางช่อง 9 อ.ส.ม.ท. ผลิตโดย ไนท์สปอตโปรดักชั่น และ เจเอสแอล ต่อมาในปี พ.ศ. 2532 ไฟว์สตาร์โปรดักชั่น ได้นำมาทำเป็นภาพยนตร์ไทย โดยมี ชนะ คราประยูร เป็นผู้กำกับภาพยนตร์ และสร้างเป็นละครอีก 2 ครั้ง คือในปี พ.ศ. 2541 ออกอากาศเดือนตุลาคม - พฤศจิกายน ทาง ททบ.5 โดย เทเลไฟฟ์ และ โซพ โอเปอรเรชั่น และในปี พ.ศ. 2559 สร้างโดย Talent 1 Movie Studio เดิมมีแผนออกอากาศทาง เวิร์คพอยท์ทีวี ในปีเดียวกัน แต่จากความล่าช้าในการดำเนินงานประกอบกับเวิร์คพอยท์เริ่มลดการผลิตละครลง ทำให้ใน พ.ศ. 2562 เวิร์คพอยท์ทีวีได้ขายสิทธิ์การออกอากาศละครเรื่องนี้ให้ เดอะ วัน เอ็นเตอร์ไพรส์ นำมาออกอากาศทาง ช่องวัน แทนในชื่อใหม่คือ "The Answer of Heaven คำตอบสำหรับสวรรค์"
ผู้แสดงนำเรื่อง เทวดาตกสวรรค์ ในครั้งแรก ได้แก่ ธเนศ วรากุลนุเคราะห์ ในบทเทวดาตกสวรรค์นามว่า "เทพ" พงษ์พัฒน์ วชิรบรรจง ในบท "แอ๊ด" นักข่าวหนุ่มไฟแรง พรสุดา ต่ายเนาว์คง ในบท "ดอกแก้ว" หญิงสาวตาบอด   เมื่อเป็นภาพยนตร์ได้เปลี่ยนผู้แสดงเป็น สถาพร นาควิลัย สันติสุข พรหมศิริ จินตหรา สุขพัฒน์ ละครโทรทัศน์ครั้งที่สองเป็น ศักดิ์สิทธิ์ แท่งทอง สัญญา คุณากร เชอรี่ ผุงประเสริฐ และละครโทรทัศน์ครั้งที่สามเป็น ซันนี่ สุวรรณเมธานนท์ กันต์ กันตถาวร และ พิมดาว พานิชสมัย ตามลำดับ  มีเพลงนำชื่อเดียวกับเรื่องซึ่งแต่งโดย ประภาส ชลศรานนท์  ยกเว้นฉบับภาพยนตร์ แต่งดนตรีประกอบโดย จำรัส เศวตาภรณ์
เฉพาะละครโทรทัศน์ครั้งแรก ได้รับรางวัลโทรทัศน์ทองคำ ปี พ.ศ. 2529 ประเภทบทละครโทรทัศน์ดีเด่น และละครสะท้อนสังคมดีเด่น รวมถึงรางวัลเมขลา ประเภทบทละครโทรทัศน์ดีเด่น ในปีเดียวกัน
มนต์ชัย ศิริลัทพร
มนต์ชัย ศิริลัทพร เป็นเจ้าของนามปากกา ซ่อนกลิ่น นักเขียนโรมานซ์ เกิดเมื่อวันที่ 20 เมษายน พ.ศ. 2514 ที่กรุงเทพมหานคร จบการศึกษาจากคณะวิศวกรรมศาสตร์ สาขาวิศวกรรมโยธา มหาวิทยาลัยเกษตรศาสตร์ เริ่มเขียนเรื่อง หิมพานต์ เป็นเรื่องแรก และไปโพสต์ลงในเว็บเด็กดี ในปี พ.ศ. 2547 มีผลงานเล่มแรกคือ 615 รหัสมรณะ โดยสำนักพิมพ์สยามอินเตอร์ มีผลงานที่สร้างเป็นละครโทรทัศน์ คือ ดวงใจอัคนี
ที่มาของนามปากกา
เดิมใช้ชื่อจริงเป็นนามปากกา แต่เมื่อได้เขียนนิยายแนวโรแมนซ์ จึงเปลี่ยนเป็น ซ่อนกลิ่น โดยคิดว่าจะหานามปากกาที่มันออกแนวๆดอกไม้ จึงนึกขึ้นได้ว่าเคยเขียนดอกไม้ดอกหนึ่งเป็นปริศนาในหนังสือเรื่องแรกคือ ดอกซ่อนกลิ่น และนำมาเป็นนามปากกา
สภาประชาคมผู้พูดภาษาเยอรมัน
สภาประชาคมผู้พูดภาษาเยอรมันแห่งเบลเยียม (Parlament der Deutschsprachigen Gemeinschaft, PDG) เป็นฝ่ายนิติบัญญัติของประชาคมผู้พูดภาษาเยอรมันแห่งเบลเยียม ตั้งอยู่ที่เมืองอ็อยเพิน ประเทศเบลเยียม
บทบาทหน้าที่สำคัญของสภาฯ รวมถึงการจัดการเลือกตั้งและการกำกับดูแลรัฐบาลประชาคมผู้พูดภาษาเยอรมัน การผ่านร่างกฎหมายสำหรับบังคับใช้ในเขตประชาคม และการจัดเตรียมและจัดสรรงบประมาณประจำปี
บทบาทหน้าที่
ตามมาตรา 139 ของรัฐธรรมนูญเบลเยียม รัฐบาลและสภาประชาคมผู้พูดภาษาเยอรมันสามารถผ่านร่างกฎหมายเพื่อบังคับใช้ได้ในประเด็นต่อไปนี้
โจเอล เดอลาครูซ
โจเอล เดอลาครูซ (Joel Dela Cruz) หรือนาย โจเอล กูมานัด เด ลา ครูซ เกิดเมื่อ 4  พฤศจิกายน พ.ศ. 2528 ที่เมืองซัมบัวงา เดล นอร์เต ประเทศฟิลิปปินส์ สถิติการชก 44 ครั้ง ชนะ 18 (น็อค 7) เสมอ 3 แพ้ 23
ประวัติ
เดอลาครูซขึ้นชกมวยสากลคร้งแรกเมื่อ 7 มกราคม พ.ศ. 2548 ชนะน็อค เอ็ดการ เปนาเก ยก 3 ที่ฟิลิปปินส์ จากนั้น ขึ้นชกชนะเป็นส่วนใหญ่ จนได้ครองแชมป์ฟิลิปปินส์รุ่นซูเปอร์เฟเธอร์เวทเมื่อ 2 สิงหาคม พ.ศ. 2550 ชนะน็อค ดอนดอน ลาปุส ยก 2 เดอลาครูซได้ชกกับสมศักดิ์ ศิษย์ชัชวาลย์ใน พ.ศ. 2551 ที่ฟิลิปปินส์ ซึ่งผลออกมาเสมอกันไป จากนั้น เดอลาครูซได้ชิงแชมป์ WBO ตะวันออกรุ่นซูเปอร์เฟเธอร์เวทที่ว่างเมื่อ 30 พฤศจิกายน พ.ศ. 2551 ปรากฏว่าเป็นฝ่ายแพ้คะแนน เทิดศักดิ์ ก่อเกียรติยิม ที่ฟิลิปปินส์ ไม่ได้แชมป์
ฮอลอดอมอร์
ฮอลอดอมอร์ (Голодомо́р, ; มาจาก мори́ти го́лодом)  หรือที่รู้จักกันในชื่อ การฆ่าล้างเผ่าพันธุ์ด้วยทุพภิกขภัยในยูเครน มหาทุพภิกขภัย หรือ '''การฆ่าล้างเผ่าพันธุ์ชาวยูเครน ค.ศ. 1932–1933''' เป็นการฆ่าล้างเผ่าพันธุ์ชาวยูเครนด้วยการปล่อยให้อดอาหารในสาธารณรัฐสังคมนิยมโซเวียตยูเครนในระหว่างปี ค.ศ. 1932 ถึง ค.ศ. 1933 โดยเหตุการณ์ครั้งนั้นคร่าชีวิตชาวยูเครนพื้นเมืองไปหลายล้านคนเนื่องจากภาวะทุพภิกขภัยที่เกิดขึ้นอย่างหนักซึ่งเป็นไปอย่างสงบโดยไม่เคยเกิดขึ้นมาก่อนในประวัติศาสตร์ยูเครน
คำว่าฮอลอดอมอร์มีความหมายที่เน้นเกี่ยวกับภาวะทุพภิกขภัยที่เกิดขึ้นจากมนุษย์โดยตั้งใจ เช่น การปฏิเสธความช่วยเหลือจากภายนอก การริบอาหารภายในครัวเรือน และการจำกัดการเคลื่อนย้ายของประชากร ประเด็นที่ว่าฮอลอดอมอร์เป็นการฆ่าล้างเผ่าพันธุ์หรือไม่นั้นยังเป็นที่ถกเถียงกันอยู่ เนื่องจากเป็นสาเหตุให้เกิดภาวะทุพภิกขภัยและการตายโดยตั้งใจ นักวิชาการบางส่วนเชื่อว่าเหตุการณ์นี้ถูกวางแผนโดยโจเซฟ สตาลิน เพื่อป้องกันการประกาศเอกราชของยูเครน  การสูญเสียในครั้งนี้ได้ถูกนำไปเปรียบเทียบกับในเหตุการณ์ฮอโลคอสต์   อย่างไรก็ตาม นักประวัติศาสตร์บางส่วนโต้แย้งว่าเหตุการณ์ในครั้งนี้ถือเป็นการฆ่าล้างเผ่าพันธุ์
ประเทศจีนในโอลิมปิกฤดูร้อน 2020
ประเทศจีน จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศจีนได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 202 คน เข้าร่วมการแข่งขันใน 22 ชนิดกีฬา
รักชนก ศรีนอก
รักชนก ศรีนอก ชื่อเล่น ไอซ์ เป็นนักการเมืองชาวไทย สังกัดพรรคก้าวไกล ได้รับการเลือกตั้งเป็นสมาชิกสภาผู้แทนราษฎรกรุงเทพมหานคร เขตเลือกตั้งที่ 28 ในการเลือกตั้งทั่วไป พ.ศ. 2566
โดยเธอเป็นสมาชิกสภาผู้แทนราษฎรกรุงเทพมหานครที่อายุน้อยเป็นอันดับที่สองรองจากนางสาวทิสรัตน์ เลาหพล
ประวัติ
รักชนก เกิดเมื่อ 11 ตุลาคม พ.ศ. 2537 สำเร็จการศึกษา ปริญญาตรีวิทยาศาสตรบัณฑิต สาขาสถิติ จากคณะวิทยาศาสตร์และเทคโนโลยี มหาวิทยาลัยธรรมศาสตร์ ในปี พ.ศ. 2559
ในปี พ.ศ. 2564 ยุทธเลิศ สิปปภาค แจ้งความเธอในข้อหาทำร้ายร่างกาย เหตุดังกล่าวเกิดขึ้นในกิจกรรมของผู้จัดรายการทางสื่อออนไลน์ อีกสองปีต่อมาเธอลงสมัครสมาชิกสภาผู้แทนราษฎรกรุงเทพมหานครในการเลือกตั้งเดือนพฤษภาคม โดยมีคู่แข่งสำคัญคือวัน อยู่บำรุง เจ้าของพื้นที่เดิมจากพรรคเพื่อไทย เธอชนะการเลือกตั้งนี้ แต่มีรายงานข่าวว่าคณะกรรมการการเลือกตั้ง (กกต.) จะไม่รับรองให้เธอเป็นสมาชิกสภาผู้แทนราษฎร รักชนกให้สัมภาษณ์หลังกระแสข่าวดังกล่าวว่าอาจเป็นเพราะมีเรื่องร้องเรียนเกี่ยวกับเธอมายัง กกต. หลังการเลือกตั้ง และยืนยันจะลงพื้นที่พบประชาชนต่อไป อย่างไรก็ตาม คณะกรรมการการเลือกตั้งประกาศรับรองผลการเลือกตั้งสมาชิกสภาผู้แทนราษฎรชุดที่ 26 ครบทั้ง 500 คน ซึ่งรวมถึงตัวเธอเองด้วย ในปี พ.ศ. 2565 รักชนก ศรีนอกเป็นที่ปรึกษาคณะอนุกรรมาธิการศึกษาผลกระทบของมาตรา 112 ที่มีต่อสิทธิเสรีภาพของสื่อและประชาชน
สมาชิกสภาผู้แทนราษฎร
รักชนก ศรีนอก ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
อีวุดพาร์ก
อีวุดพาร์ก (Ewood Park) เป็นสนามฟุตบอลในเมืองแบล็กเบิร์น แลงคาสเชอร์ ประเทศอังกฤษ และเป็นสนามเหย้าของสโมสรแบล็กเบิร์นโรเวอส์ สมาชิกผู้ก่อตั้งฟุตบอลลีกและพรีเมียร์ลีกซึ่งลงแข่งที่นั่นมาตั้งแต่ ค.ศ. 1890 เป็นสนามกีฬาอเนกประสงค์ที่มีที่นั่งทั้งหมด 31,367 ที่นั่ง และอัฒจันทร์สี่ด้านได้แก่ ไบรอันดักลัสดาร์วินเอนด์, ริเวอร์ไซด์สแตนด์ (ริมฝั่งแม่น้ำดาร์วิน), รอนนีเคลย์ตันแบล็กเบิร์นเอนด์ และแจ็กวอล์กเกอร์สแตนด์ ซึ่งตั้งชื่อตามแจ็ก วอล์กเกอร์ นักอุตสาหกรรมชาวเมืองแบล็กเบิร์นและผู้สนับสนุนสโมสรคนสำคัญ ตัวสนามมีขนาด 115 × 76 หลา (105 × 69 เมตร)
อีวุดเก่า
อีวูดพาร์กเปิดอย่างเป็นทางการในเดือนเมษายน ค.ศ. 1882 และในคริสต์ทศวรรษ 1880 ได้มีการจัดการแข่งขันฟุตบอลและกรีฑาในสนามอีวุดพาร์ก แบล็กเบิร์นโรเวอส์ย้ายกลับเข้ามาที่อีวุดพาร์กใน ค.ศ. 1890 โดยเซ็นสัญญาเช่า 10 ปี เช่ารายปีเริ่มต้นที่ 60 ปอนด์ นัดแรกของพวกเขาที่สนามแห่งนี้คือการพบกับแอ็กคริงตันในเดือนกันยายน ใน ค.ศ. 1893 แบล็กเบิร์นโรเวอส์ได้ซื้อที่ดินผืนนี้มาในราคา 2,500 ปอนด์ แต่ไม่นานหลังจากนั้น ส่วนหนึ่งของอัฒจันทร์พังทลายลงเนื่องจากน้ำหนักของฝูงชนจำนวน 20,000 คนจากการมาเยือนของเอฟเวอร์ตัน
ใน ค.ศ. 1903 มีการสร้างหลังคาที่อัฒจันทร์ฝั่งดาร์วินเอนด์ด้วยค่าใช้จ่าย 1,680 ปอนด์สเตอร์ลิง โดยอัฒจันทร์รองรับผู้ชมได้ 12,000 คน
ปลานกแก้วหัวตัด
ปลานกแก้วหัวตัด (Steephead parrotfish, Indian ocean steephead parrotfish; ) เป็นปลาทะเลกระดูกแข็งชนิดหนึ่ง ในวงศ์ปลานกแก้ว (Scaridae)
มีตัวอ้วนกลม หัวตัดโค้ง ปลายแพนหางบนและล่างแหลมยาว ปลาเพศผู้มีสีเขียวเข้ม แก้มมีสีขาวอมเหลือง หลังตามีแถบสีเขียวเข้ม 3 แถบ ปลาเพศเมียลำตัวด้านบนมีสีเหลืองอมเขียวอกและท้องมีสีส้ม มีฟันและจะงอยปากที่เป็นแผ่นตัดแหลมคม ใช้สำหรับกัดแทะปะการังหรือสาหร่ายเป็นอาหาร
มีขนาดความยาวได้ถึง 75 เซนติเมตร พบกระจายพันธุ์ในมหาสมุทรอินเดีย ตั้งแต่แอฟริกาตะวันออก, อินโดนีเซีย และทะเลอันดามันทางตอนเหนือ มักอาศัยอยู่ในแนวปะการัง ในระดับความลึก 2- 25 เมตร มักหากินอยู่เพียงลำพัง หรืออยู่เป็นคู่ ไม่ค่อยพบอยู่รวมกันเป็นฝูงเหมือนปลานกแก้วชนิดอื่น เวลากลางคืนนอนตามพื้นหรือซากปะการัง มีการสร้างเมือกห่อหุ้มตัว
ปัจจุบันมีการจับปลานกแก้วในแนวปะการังธรรมชาติมาเลี้ยง และนำมาเป็นอาหารจำนวนมาก ทำให้ประชากรลดลงอย่างรวดเร็ว และส่งผลกระทบต่อระบบนิเวศ เนื่องจากปลานกแก้วมีประโยชน์ในการสร้างสมดุลของระบบนิเวศแนวปะการัง
ดังนั้นจึงมีการรณรงค์ให้หยุดกินปลานกแก้ว เนื่องจากพบว่า ปลานกแก้วทุกตัวมาจากการประมงที่ผิดกฎหมาย เพราะปลานกแก้วมีถิ่นอาศัยอยู่ในแนวปะการัง และแนวปะการังเกือบทั้งหมดในประเทศไทยมีกฎหมายคุ้มครอง
องค์การบริหารส่วนตำบลนาสี
องค์การบริหารส่วนตำบลนาสี เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 1–2, 4, 8–14 และพื้นที่บางส่วนของหมู่ที่ 6–7 ของตำบลนาสี (เฉพาะนอกเขตเทศบาลตำบลสุวรรณคูหา) ในอำเภอสุวรรณคูหา จังหวัดหนองบัวลำภู เดิมได้รับการจัดตั้งเป็นสภาตำบลนาสีใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลนาสีเมื่อ พ.ศ. 2539 ปี พ.ศ. 2564 ในเขตองค์การบริหารส่วนตำบลนาสีมีประชากรทั้งหมด 5,782 คน
โกลเดนไฮนด์
โกลเดน ไฮนด์ คือเรืออังกฤษที่เดินทางรอบโลกระหว่างปี ค.ศ. 1577 ถึง ค.ศ.1580 ควบคุมโดยเซอร์ฟรานซิส เดรค ชื่อดั้งเดิมของเรือลำนี้คือ เพลิแคน แต่ถูกเปลี่ยนชื่อใหม่โดยเดรคในระหว่างการเดินทางใน ค.ศ.1578 เมื่อเดรคเตรียมตัวเมื่อเข้าสู่ช่องแคบแมกเจลลัน แล้วจึงเปลี่ยนชื่อเป็น โกลเดน ไฮนด์ เพื่อชื่นชมผู้อุปถัมภ์ของเขา คือ เซอร์คริสโตเฟอร์ แฮตตัน ผู้ที่เป็นหนึ่งในผู้สนับสนุนการเดินทางรอบโลกของเดรค ซึ่งเกราะบริเวณอกของเขาเป็นรูปกวางทอง (ภาษาอังกฤษคือ golden hind)
สวาสดิ์ ไชยคุณา
ศาสตราจารย์สวาสดิ์ ไชยคุณา อธิการบดีวิทยาลัยเทคโนโลยีและอาชีวศึกษาคนแรก (พ.ศ. 2518) เป็นผู้ริเริ่มก่อตั้งวิทยาลัยเทคโนโลยีและอาชีวศึกษา และพัฒนากิจการของวิทยาลัยฯ อย่างต่อเนื่อง จนเป็นที่ยอมรับ นับถือของคณาจารย์ ศิษย์เก่า และนักศึกษา วิทยาลัยเทคโนโลยีและอาชีวศึกษา สถาบันเทคโนโลยีราชมงคล และมหาวิทยาลัยเทคโนโลยีราชมงคลทุกแห่ง
ศ.สวาสดิ์ ไชยคุนา จบการศึกษาชั้นมัธยมที่โรงเรียนปรินส์รอยแยลส์วิทยาลัย เมื่อปี พ.ศ. 2489 สำเร็จการศึกษาระดับปริญญาตรี ด้านรัฐศาสตร์ จากจุฬาลงกรณ์มหาวิทยาลัย (สิงห์ดำ รุ่น 1) เมื่อปี พ.ศ. 2491 และผ่านการอบรมจากวิทยาลัยป้องกันราชอาณาจักร รุ่น 20
การทำงาน
สวาสดิ์ ไชยคุณา เริ่มรับราชการเป็นอาจารย์ผู้สอนด้านวิศวกรรมไฟฟ้าสื่อสาร ที่ วิทยาลัยเทคนิคธนบุรี และ วิทยาลัยเทคนิคภาคพายัพ จนได้รับตำแหน่งผู้อำนวยการวิทยาลัยเทคนิคภาคพายัพ จังหวัดเชียงใหม่ ในระหว่างปี พ.ศ. 2506 - พ.ศ. 2515 และเป็นอธิการบดีวิทยาลัยเทคโนโลยีและอาชีวศึกษา ระหว่างปี พ.ศ. 2518 - พ.ศ. 2527 นับเป็นอธิการบดีคนแรกของวิทยาลัย
ทรับเบิลอิสอะเฟรนด์
ทรับเบิลอิสอะเฟรนด์ (Trouble Is a Friend) เป็นซิงเกิลของ เล็งกา ออกจำหน่ายเมื่อวันที่ 1 กันยายน ค.ศ. 2009
ซีแฟ็กซ์
ซีแฟ็กซ์ (Ceefax) เป็นบริการเทเลเท็กซ์อันดับแรกของโลกของบีบีซีก่อนที่จะเปลี่ยนเป็นบีบีซีเรดบัตเทิน (BBC Red Button) ในปัจจุบัน เริ่มออกอากาศครั้งแรกในปี พ.ศ. 2517 และยุติการออกอากาศเมื่อเวลา 23:32:19 น. ของวันที่ 23 ตุลาคม พ.ศ. 2555 ตามเวลาสหราชอาณาจักร พร้อมกับการเปลี่ยนผ่านสู่ระบบดิจิทัลในพื้นที่นอร์เทิร์นไอร์แลนด์
สารบัญ
ผู้รับชมสามารถดูเนื้อหาในแต่ละหน้าได้โดยกดปุ่มหมายเลขหน้าที่ต้องการ โดยได้จัดหมวดหมู่ตามที่มีการปรับปรุงเมื่อ พ.ศ. 2539 ดังนี้
หมัด (สัตว์)
หมัดถือได้ว่าเป็นปรสิตสำหรับคน และสัตว์เลี้ยง หมัดเมื่อโตตัวเต็มวัยจะวางไข่ในบริเวณขนของสัตว์ หรือ บริเวณที่สัตว์นอนอยู่ โดยวางไข่ครั้งละ 3-18 ฟอง ซึ่งตลอดช่วงอายุของตัวเมียจะวางไข่ได้หลายร้อยฟอง
สารกึ่งตัวนำ
ที่อุณหภูมิ ศูนย์ เคลวิน วัสดุพวกนี้จะไม่ยอมให้ไฟฟ้าไหลผ่านเลย เพราะเนื้อวัสดุเป็นผลึกโควาเลนต์ ซึ่งอิเล็กตรอนทั้งหลายจะถูกตรึงอยู่ในพันธะโควาเลนต์หมด (พันธะที่หยึดเหนี่ยวระหว่างอะตอม) แต่ในอุณหภูมิธรรมดา อิเล็กตรอนบางส่วนมีพลังงาน เนื่องจากความร้อนมากพอที่จะหลุดไปจากพันธะ ทำให้เกิดที่ว่างขึ้น อิเล็กตรอนที่หลุดออกมาเป็นสาเหตุให้สารกึ่งตัวนำ นำไฟฟ้าได้เมื่อมีมีสนามไฟฟ้ามาต่อเข้ากับสารนี้
สารกึ่งตัวนำไม่บริสุทธิ์ เป็นสารที่เกิดขึ้นจากการเติมสารเจือปนลงไปในสารกึ่งตัวนำแท้ เช่น ซิลิกอน หรือเยอรมันเนียม เพื่อให้ได้สารกึ่งตัวนำที่มีสภาพการนำไฟฟ้าที่ดีขึ้น สารกึ่งตัวนำไม่บริสุทธิ์นี้แบ่งออกเป็น 2 ประเภทคือ สารกึ่งตัวนำประเภทเอ็น (N-Type) และสารกึ่งตัวนำประเภทพี (P-Type)
สารกึ่งตัวนำบริสุทธิ์
เมื่ออิเล็กตรอนหลุดจากอะตอม ทำให้พันธะโควาเลนซ์เกิดช่องว่างขึ้น  อิเล็กตรอนจากที่อื่นสามารถเคลื่อนที่เข้ามาแทนที่ได้มีลักษณะคล้ายกับหลุมที่อิเล็กตรอนอาจจะตกลงไป  จึงเรียกช่องว่างนี้ว่า  โฮล (Hole) ถ้าหากว่าอิเล็กตรอนของอะตอมข้างเคียงมีพลังงานเคลื่อนที่เข้ามาแทนที่โฮล  อิเล็กตรอนข้างเคียงก็จะเกิดโฮลขึ้น  คล้ายกับว่าโฮลเคลื่อนจากอะตอมเดิมไปยังอะตอมข้างเคียง  ถ้ายังมีอิเล็กตรอนจากอะตอมอื่นเคลื่อนเข้ามาแทนที่โฮลต่อเนื่องกันหลาย ๆอะตอม  โฮลจะเคลื่อนที่ไปตามอะตอมเหล่านั้น  เนื่องจากอะตอมที่เกิดโฮลมีสภาพเป็นบวกเพราะขาดอิเล็กตรอน  โฮลจึงเป็นตัวพาประจุบวกในสารกึ่งตัวนำ  ซึ่งในสารกึ่งตัวนำนี้จะมีตัวพาประจุ  2  ชนิด  คืออิเล็กตรอนพาประจุลบ  และโฮลพาประจุบวก
การนำไฟฟ้าในสารกึ่งตัวนำ
ในสารกึ่งตัวนำมีพาหะของประจุอยู่ 2  ชนิด  คือ  อิเล็กตรอนและโฮล  ความหนาแน่นกระแสจะขึ้นกับปริมาณพาหะทั้ง  2  ชนิด  ดังนั้น
เมื่อ
ในสารกึ่งตัวนำบริสุทธิ์ (pure semi-conductor, intrinsic semiconductor)  จำนวนโฮลเท่ากับจำนวนอิเล็กตรอน  เพราะว่า  โฮลเกิดจากการแตกตัวของอิเล็กตรอนจากอะตอม
เมื่อ     n_i  =  ปริมาณพาหะ (โฮล  หรือ  อิเล็กตรอน)  ในสารกึ่งตัวนำบริสุทธิ์
ความหนาแน่นของพาหะในสารกึ่งตัวนำบริสุทธิ์
จากสถิติเฟอร์มี-ดิแรค
และจำนวนอิเล็กตรอนต่อหนึ่งหน่วยปริมาตร
จำนวนอิเล็กตรอนทั้งหมด
เมื่อ   E'  =  พลังงานที่ชอบบนของแถบนำ
เนื่องจาก   มากกว่า  1  มาก  ดังนั้น  เราอาจประมาณว่า
ดังนั้น
จำนวนโฮล หาได้จาก
หลังจากอินทิเกรตจะได้
เมื่อ N_c,N_v  =  ความหนาแน่นของสเตทในแถบนำและแถบวาเลนซ์
สารกึ่งตัวนำไม่บริสุทธิ์
ปริมาณอิเล็กตรอนและโฮลที่เกิดจากพลังงานความร้อนและแสงสว่าง ยังคงมีจำนวนน้อยเกินไป  ทำให้สารกึ่งตัวนำบริสุทธิ์นำไฟฟ้าได้ไม่ดีเท่าที่ควร  ในทางปฏิบัติจะเติมอะตอมอื่นที่มีวาเลนซ์อิเล็กตรอน  3  หรือ  5  ลงในสารกึ่งตัวนำบริสุทธิ์  เพื่อทำให้ปริมาณอิเล็กตรอนหรือโฮลเพิ่มขึ้น  อะตอมที่เติมลงไปมีชื่อว่า  อะตอมสารเจือ  (impurity atom)  การเติมสารเจือ  เรียกว่าการโด๊ป  (Doping)  สารกึ่งตัวนำที่มีอะตอมสารเจือ  เจือปนอยู่  เรียกว่า  สารกึ่งตัวนำไม่บริสุทธิ์ (extrinsic semiconductor)  หรือสารกึ่งตัวนำสารเจือ  (doping semiconductor)
สารกึ่งตัวนำไม่บริสุทธิ์มี 2  ชนิดคือ  สารกึ่งตัวนำไม่บริสุทธิ์ชนิดเอ็น  (N-type semiconductor)  และสารกึ่งตัวนำไม่บริสุทธิ์ชนิดพี (P-type  semiconductor)
สารกึ่งตัวนำชนิดเอ็น
อะตอมสารเจือสามารถให้อิเล็กตรอนได้จึงมีชื่อเรียกว่า อะตอมผู้ให้  (donor  atom)  อะตอมสารเจือประมาณหนึ่งต่อล้านเป็นชนิดเอ็นเพราะว่ามีอิเล็กตรอนซึ่งเป็นพาหะของประจุลบอยู่มาก  อย่างไรก็ตามในแถบวาเลนซ์ก็มีโฮลอยู่บ้าง  สารกึ่งตัวนำชนิดเอ็นมีอิเล็กตรอนในแถบนำเป็นพาหะส่วนใหญ่ (majority carrier)  มีโฮลเป็นพาหะส่วนน้อย
สารกึ่งตัวนำชนิดพี
สารกึ่งตัวนำไม่บริสุทธิ์ชนิดพี เป็นสารกึ่งตัวนำที่มีโฮลอยู่มาก  เกิดจากการเติมอะตอมที่มีวาเลนซ์อิเล็ก  3  ตัว  เช่น  โบรอน,  เจอเมเนียม  หรืออินเดียม
เป็นสารกึ่งตัวนำที่เกิดจากการจับตัวของอะตอมซิลิกอนกับอะตอมของอะลูมิเนียม ทำให้เกิดที่ว่างซึ่งเรียกว่า โฮล (Hole) ขึ้นในแขนร่วมของอิเล็กตรอน อิเล็กตรอนข้างโฮลจะเคลื่อนที่ไปอยู่ในโฮลทำให้ดูคล้ายกับโฮลเคลื่อนที่ได้จึงทำให้กระแสไหลได้
ซุนเปิน
ซุนเปิน (孫賁) ชื่อรอง ป๋อหยาง (伯陽) เป็นลูกพี่ลูกน้องของพระเจ้าซุนกวน ขุนศึกที่มีชีวิตอยู่ในช่วงปลายราชวงศ์ฮั่นตะวันออก และต่อมาได้กลายเป็นจักรพรรดิผู้ก่อตั้งง่อก๊กในยุคสามก๊ก เขาเป็นบุตรชายคนโตของ ซุนเชียง พี่ชายคนโตของพระราชบิดาของพระเจ้าซุนกวนคือพระเจ้าซุนเกี๋ยน เขารับใช้ซุนเกี๋ยนผู้เป็นอาครั้งแรกใน การทัพปราบตั๋งโต๊ะ. หลังจากการเสียชีวิตของซุนเกี๋ยน, เขานำกองทัพไปรับใช้ อ้วนสุด. หากว่าเขาเข้าร่วมกับ ซุนเซ็ก (บุตรชายคนโตและผู้สืบทอดของซุนเกี๋ยน) หลังจากนั้นไม่นาน. เขาเสียชีวิตจากการเจ็บป่วยภายหลังจาก ยุทธการที่ผาแดง. เขาถูกสืบทอดโดยบุตรชายของเขา ซุนหลิม (孫鄰).
ภารกิจเลือด
ภารกิจเลือด (Blood Work) เป็นนวนิยายสืบสวน โดย ไมเคิล คอนเนลลี นักเขียนชาวอเมริกัน ตีพิมพ์ครั้งแรกที่ประเทศสหรัฐอเมริกา เมื่อวันที่ 1 ตุลาคม พ.ศ. 2541 และตีพิมพ์ครั้งแรกในประเทศไทยเมื่อเดือนมีนาคม พ.ศ. 2547 หนังสือเล่มนี้ได้รับรางวัลนวนิยายสืบสวน Grand Prix ของประเทศฝรั่งเศส รางวัล Anthony Awards และ Macavity Awards ของสหรัฐอเมริกา ต่อมาถูกสร้างเป็นภาพยนตร์ในปี พ.ศ. 2545 มีชื่อภาษาไทยว่า ดับชีพจรล่านรก
เรื่องย่อ
เป็นเรื่องราวเกี่ยวกับ เทอร์รี่ แม็กเคเล็บ อดีตเจ้าหน้าที่เอฟบีไอ เพิ่งได้รับการผ่าตัดเปลี่ยนหัวใจ จึงตั้งใจจะอาศัยอย่างเรียบง่าย ไม่มีการสืบสวน หรือไล่ล่า แต่แล้ววันหนึ่งเขาได้พบกับกราเซียล่า ริฟเวอร์ส ผู้ซึ่งมาขอร้องให้ช่วยเหลือในการสืบคดี และได้รู้ความจริงว่าหัวใจที่เขาได้รับมานั้นเป็นของกลอเรีย น้องสาวของเธอที่ถูกฆาตกรรม แม็กเคเล็บเริ่มสงสัยจึงเริ่มสืบคดี เมื่อเขาเริ่มสืบคดีจริงจังก็ได้พบว่าตำรวจมองข้ามรายละเอียดสำคัญหลายจุด จากคดีที่เหมือนกับคดีฆาตกรรมชิงทรัพย์ธรรมดาก็กลายเป็นคดีซ้บซ้อนโดยฆาตกรที่เฉียบแหลม
องค์การบริหารส่วนตำบลกุดผึ้ง
องค์การบริหารส่วนตำบลกุดผึ้ง เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 1–2 และพื้นที่บางส่วนของหมู่ที่ 5, 7 ของตำบลสุวรรณคูหา รวมไปถึงพื้นที่ทั้งหมดของหมู่ที่ 3–5, 7–8 และพื้นที่บางส่วนของหมู่ที่ 1 ของตำบลกุดผึ้ง (เฉพาะนอกเขตเทศบาลตำบลสุวรรณคูหา) ในอำเภอสุวรรณคูหา จังหวัดหนองบัวลำภู เดิมได้รับการจัดตั้งเป็นสภาตำบลกุดผึ้งใน พ.ศ. 2538 ต่อมาได้รับการจัดตั้งเป็นองค์การบริหารส่วนตำบลกุดผึ้งเมื่อ พ.ศ. 2542 ปี พ.ศ. 2564 ในเขตองค์การบริหารส่วนตำบลกุดผึ้งมีประชากรทั้งหมด 5,755 คน
ต่อมาในวันที่ 24 กันยายน พ.ศ. 2547 กระทรวงมหาดไทยให้ยุบองค์การบริหารส่วนตำบลสุวรรณคูหา รวมเข้ากับพื้นที่องค์การบริหารส่วนตำบลกุดผึ้ง ทำให้เขตองค์การบริหารส่วนตำบลกุดผึ้งครอบคลุมพื้นที่ตำบลสุวรรณคูหาและบางส่วนของตำบลกุดผึ้ง (เฉพาะส่วนที่อยู่นอกเขตเทศบาลตำบลสุวรรณคูหา)
อำเภอเชียงกลาง
เชียงกลาง ตั้งอยู่ทางทิศเหนือของจังหวัดน่าน เป็นเมืองที่รองรับการขยายตัวเศรษฐกิจแห่งที่ 2 ของจังหวัดน่านตอนเหนือ
สาระสังเขป
อำเภอเชียงกลาง เป็นเมืองที่เล็กที่สุดของจังหวัดน่าน แต่เต็มไปด้วยความสวยงามธรรมชาติอันบริสุทธิ์ผุดผ่องของภูเขา ลำธาร อาทิ น้ำตกตาดม่าน แก่งสะม้าเก้าบั้ง
ที่ตั้งและอาณาเขต
อำเภอเชียงกลางตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ประวัติ
เดิมพื้นที่ของอำเภอเชียงกลางอยู่ในเขตการปกครองของอำเภอทุ่งช้าง โดยเมื่อวันที่ 20 มิถุนายน พ.ศ. 2511 ได้มีประกาศกระทรวงมหาดไทยให้แยกตำบลเปือ ตำบลเชียงกลาง ตำบลเชียงคาน และตำบลนาไร่หลวง (ปัจจุบันอยู่ในเขตการปกครองของอำเภอสองแคว) ออกจากการปกครองของอำเภอทุ่งช้าง รวมจัดตั้งเป็น กิ่งอำเภอเชียงกลาง และได้รับการยกฐานะเป็นอำเภอเชียงกลางเมื่อวันที่ 16 พฤศจิกายน พ.ศ. 2514
การปกครองส่วนภูมิภาค
อำเภอเชียงกลางแบ่งเขตการปกครองย่อยออกเป็น 6 ตำบล 60 หมู่บ้าน ได้แก่
การปกครองส่วนท้องถิ่น
ท้องที่อำเภอเชียงกลางประกอบด้วยองค์กรปกครองส่วนท้องถิ่น 5 แห่ง ได้แก่
สถานที่สำคัญและแหล่งท่องเที่ยว
สถานที่และแหล่งท่องเที่ยวที่สำคัญของอำเภอเชียงกลาง ได้แก่
ตั้งอยู่บ้านหนองแดง หมู่ที่ 1 ตำบลเปือ  ห่างจากที่ว่าการอำเภอ 2 กิโลเมตร เป็นโบราณสถานเก่าแก่ของล้านนาไทย ก่อสร้างโดยช่างชาวไทยลื้อ (แคว้นสิบสองปันนา) มีอายุประมาณ   200  ปีเศษ
ตั้งอยู่บ้านเหล่า หมู่ที่ 8 ตำบลพระพุทธบาท ห่างจากที่ว่าการอำเภอประมาณ 7  กิโลเมตร เป็นโบราณสถานเก่าแก่เป็นที่เคารพบูชาองประชาชนทั่วไป โดยเฉพาะราษฎรตำบลเชียงคานและตำบลพระพุทธบาท มีอายุประมาณ 100 ปีเศษ
ตั้งอยู่บ้านตึ๊ด หมู่ที่ 10 ตำบลพระพุทธบาท ห่างจากที่ว่าการอำเภอประมาณ  11  กิโลเมตร มีลักษณะเป็นโขดหินและลานหินขวางกั้นลำน้ำน่าน ลดหลั่นกันไปถึงขั้นมีระยะทางยาวถึง 3 กิโลเมตร สองฟากฝั่งลำน้ำน่านมีลักษณะเป็นภูเขาและป่าไม้อุดมสมบูรณ์ เหมาะแก่การพักผ่อนและตั้งแคมป์ค้างแรม
ตั้งอยู่บริเวณบ้านดอนแก้ว หมู่ที่ 1 ตำบลพระธาตุ ห่างจากที่ว่าการอำเภอประมาณ 7 กิโลเมตร
ตั้งอยู่บ้านดอนแท่น หมู่ที่ 3 ตำบลเชียงคาน ห่างจากที่ว่าการอำเภอประมาณ 8  กิโลเมตร เป็นอ่างเก็บน้ำขนาดใหญ่ รอบบริเวณอ่างร่มรื่นไปด้วยป่าไม้ธรรมชาติ   เหมาะแก่การพักผ่อนและตกปลา
ตั้งอยู่บ้านน้ำคา หมู่ที่ 1 ตำบลพญาแก้ว ห่างจากที่ว่าการอำเภอประมาณ 4 กิโลเมตร เป็นสถานที่ปฏิบัติวิปัสสนากรรมฐานและฝึกอบรมปฏิบัติธรรม
ตั้งอยู่บ้านน้ำอ้อ หมู่ที่ 3 ตำบลเปือ ห่างจากที่ว่าการอำเภอประมาณ 8 กิโลเมตร
ตั้งอยู่บ้านหนองปลา หมู่ที่ 10 ตำบลพระธาตุ ห่างจากที่ว่าการอำเภอประมาณ 15 กิโลเมตร
ตั้งอยู่บ้านเกวต หมู่ที่ 6 ตำบลพญาแก้ว ห่างจากที่ว่าการอำเภอประมาณ 37 กิโลเมตร
เลขอะตอม
เลขอะตอม (atomic number) หมายถึงจำนวนโปรตอนในนิวเคลียสของธาตุนั้นๆ หรือหมายถึงจำนวนอิเล็กตรอนที่วิ่งวนรอบนิวเคลียสของอะตอมที่เป็นกลาง เช่น ไฮโดรเจน (H) มีเลขอะตอมเท่ากับ 1
อำเภอเชียงกลาง
สถานที่สำคัญและแหล่งท่องเที่ยว
ตั้งอยู่บ้านเจดีย์ หมู่ 3 ตำบลเชียงกลาง ห่างจากที่ว่าการอำเภอ ประมาณ 3 กิโลเมตร ตั้งอยู่บ้านป่าเลา หมู่ที่ 6 ตำบลพระพุทธบาท ห่างจากที่ว่าการอำเภอประมาณ 5 กิโลเมตร